কাওয়ার্ধা রাজ্য

কাওয়ার্ধা রাজ্য ছিলো ব্রিটিশ শাসিত ভারতের মধ্য প্রদেশ ও বেরার প্রদেশে অবস্থিত একটি দেশীয় রাজ্য, যা বর্তমানে ভারতের অন্তর্গত৷  বর্তমান ছত্তিশগড় রাজ্যের কবীরধাম জেলায় অবস্থিত কাওয়ার্ধা শহরটি ছিল এই রাজ্যের রাজধানী ও প্রশাসনিক সদর। মূল শহর থেকে পশ্চিম দিকে কুড়ি কিলোমিটার দূরত্বের মধ্যে রয়েছে ছত্তিশগড়ের খাজুরাহো নামে পরিচিত ভোরামদেও মন্দির।

 ইতিহাস 
১৭৫১ খ্রিস্টাব্দে কাওয়ার্ধা রাজ্য প্রতিষ্ঠালাভ করে৷ জনশ্রুতি অনুযায়ী রাজ্যটির নাম এসেছে কবীরধাম থেকে, কবীর ছিলেন একজন বিখ্যাত লেখক। বর্তমান কাওয়ার্ধা জেলার সদরের নাম কবীরধাম। পুরাকালে বহু কবীরপন্থী এই অঞ্চলে বসবাস করতেন। রাজ্যের শাসক ছিলেন গোণ্ড জাতির রাজগোণ্ড রাজবংশের বংশধর। Rajput Provinces of India – Kawardha (Princely State)
কাওয়ার্ধা রাজ্যের শেষ শাসক ঠাকুরলাল ধর্মরাজ সিংহ ১৯৪৮ খ্রিস্টাব্দের পয়লা জানুয়ারি তারিখে ভারতীয় অধিরাজ্যে যোগদানের সম্মতিপত্র স্বাক্ষর করলে প্রাথমিকভাবে এই দেশীয় রাজ্যটিকে ভারতের বোম্বে রাজ্যের অন্তর্ভুক্ত করা হয়। পরে ভাষাভিত্তিক রাজ্য পুনর্গঠন আইন অনুসারে এটি মধ্যপ্রদেশ রাজ্যে আসে, মধ্যপ্রদেশ রাজ্য দ্বিখণ্ডিত হলে এটি নবগঠিত ছত্তিশগড় রাজ্যের অন্তর্ভুক্ত হয়৷

 শাসকবর্গ 
কাওয়ার্ধা দেশীয় রাজ্যের শাসকগণ ঠাকুর উপাধিতে ভূষিত হতেন। Princely States of India
 ১৭৫১ – ১৮০১ মহাবলী সিংহ
 ১৮০১ – ১৮৪৮ উজিয়ার সিংহ
 ১৮৪৮ – ১৮৫২ তোক সিংহ
 ১৮৬০ – .... বৈজনাথ সিংহ
 ১৮৬? – ১৮৬৩ রাম সিংহ
 ১৮৬৩ – ১৮৬৪ বাহাদুর সিংহ
 ১৮৬৪ – ১৮৯১ রাজপাল সিংহ
 ১৮৯১ – ৪ ফেব্রুয়ারি ১৯২০ যদুনাথ সিংহ
 ৪ ফেব্রুয়ারি ১৯২০ – ১৫ আগস্ট ১৯৪৭ লাল ধর্মরাজ সিংহ

বর্তমানে কাওয়ার্ধা রাজ্যের নামমাত্র রাজা হলেন যোগেশ্বররাজ সিংহ।

 তথ্যসূত্র 

বিষয়শ্রেণী:ছত্তিশগড়ের ইতিহাস
বিষয়শ্রেণী:ছত্তিসগড়ের দেশীয় রাজ্য
বিষয়শ্রেণী:মধ্যপ্রদেশের দেশীয় রাজ্য
বিষয়শ্রেণী:কবীরধাম জেলা
বিষয়শ্রেণী:১৯৪৮-এ ভারতে বিলুপ্ত
বিষয়শ্রেণী:১৭৫১-এ প্রতিষ্ঠিত রাষ্ট্র ও অঞ্চল